המכללה לביטחון לאומי

מחזור מ"ז, 2020-2019

**קורס יסודות הביטחון הלאומי בראייה גלובלית – עבודת סיכום**

מגיש: נצ"ם שלומי טולדנו

מנחה אקדמית: ד"ר ענת שטרן

דצמבר 2019

**מבוא**

לביטחון לאומי הגדרות רבות, על פי ההגדרה הצרה של ביטחון לאומי הוא היכולת של אומה להגן על ערכיה הפנימיים מפני איומים חיצוניים באמצעות שימוש בכח, דיפלומטיה וביטחון. ההגדרה הרחבה מתייחסת לכך שהמדינה מחויבת להעניק לתושביה ביטחון בכלל הפרמטרים, מביטחון, חינוך, רווחה וכיוצא בזה. [[1]](#footnote-1)

**עבודה זו עוסקת בהשתלבות החרדים בחברה הישראלית בפן החברתי , כלכלי והשפעתו על הביטחון הלאומי והחוסן הלאומי של ישראל. כמו כן ינותח הנושא מבחינה אזורית וגלובלית תוך השוואה לחרדים כמיעוט בארצות הברית ובאירופה ואדון בפתרונות האפשריים לנושא בשנים 2030 .**

שיעור ההשתתפות הנמוך של האוכלוסייה החרדית בשוק העבודה מהווה את אחת הבעיות המרכזיות

העומדות על סדר יומה הכלכלי-חברתי של מדינת ישראל. הקושי הכלכלי של האוכלוסייה החרדית

והשלכותיו על ההוצאה הציבורית מגבירים את תשומת הלב לדפוסי העבודה בקרב אוכלוסייה זו.

העבודה תעסוק במתח הקיים בין רצונה של האוכלוסייה החרדית בארץ לשמר את סגירותה מפני החברה הסובבת לבין הצורך הגובר של אוכלוסייה זו והלחץ החיצוני עליה להשתלב בשוק העבודה והשפעת הנושא על הביטחון הלאומי, חברתי של מדינת ישראל בעשורים הקרובים.

**פרק ראשון: החרדים בישראל**

**חרדים -יסוד חברה**

חוסן חברתי מבוסס בראש ובראשונה על סולידריות חברתית. מטרה משותפת (למשל, הבטחת קיומה ורווחתה של ישראל וחתירה לשלום), הסכמה על כללי המשחק הפוליטיים והכלכליים ותחושה שענייני המדינה מנוהלים באופן הגון וראוי מחזקות את החוסן החברתי. [[2]](#footnote-2)

חברה יכולה לשמור על חוסן חברתי גם נוכח פערים כלכלים ואידיאולוגיים ניכרים - בתנאי שיש הסכמה על כללי המשחק ותחושה שכולם מצייתים לאותם כללים. לעומת זאת, מצב שבו לצד הפערים יש גם תחושה שלפיה כללי המשחק מיטיבים עם סקטורים מסוימים ופוגעים בסקטורים אחרים מקעקע את הסולידריות ואת החוסן החברתי. בשנים האחרונות, מידת הסולידריות בחברה הישראלית הולכת ונשחקת. אין בה כיום הסכמה על מטרה משותפת ולרבים יש תחושה שחוקי המשחק נותנים יתרון לא הוגן למגזרים מסוימים על פני מגזרים אחרים.

שיעור ההשתתפות הנמוך של האוכלוסייה החרדית בשוק העבודה מהווה את אחת הבעיות המרכזיות

העומדות על סדר יומה הכלכלי-חברתי של מדינת ישראל. קשייה הכלכליים של האוכלוסייה החרדית

והשלכותיהם על ההוצאה הציבורית מגבירים את תשומת הלב לדפוסי העבודה בקרב אוכלוסייה זו. [[3]](#footnote-3)

השתלבותם, או אי-השתלבותם של החרדים בחברה ובכלכלה הישראלית היא בעיה אמיתית והנתונים שהציגה נגידת בנק ישראל, ד"ר קרנית פלוג, אמורים להדאיג את כולנו:  אם בשנת 2012 תחולת העוני של הציבור החרדי עמדה על 46.7%, היום היא עומדת על 52.1%. למעלה ממחצית המשפחות החרדיות בישראל נמצאות מתחת לקו העוני. תצרפו לכך את העובדה שהיום חיים בישראל 8,183,000 תושבים, מתוכם 911,000 חרדים (ע"פ הלמ"ס), שהם 11% מאוכלוסיית ישראל, כששיעור הפריון (מספר הילדים הממוצע) בקרבם עומד על כ-6.1 - לעומת 3.3 באוכלוסייה הערבית ו-2.4 באוכלוסייה היהודית (שאינה חרדית) - ותקבלו בכלל תמונת מצב מורכבת.

 המשמעות היא שהאוכלוסייה החרדית מכפילה את עצמה כל 10 עד 16 שנה, כך שכחמישית מהאוכלוסייה היהודית בישראל תהיה בעוד 10 שנים חרדית. מכאן, שבמידה שאפיוני הציבור החרדי לא ישתנו באופן משמעותי, מדינת ישראל צפויה עשויה להגיע בתוך כארבעה עשורים לרוב חרדי - שיהיה עני, לא יצרני ברובו, נשען על תמיכות ממשלתיות ובלתי מעורב בחברה ובכלכלה הישראלית.

בעשור האחרון חלו תמורות אדירות בתוך האוכלוסייה החרדית. שיעורי התעסוקה עלו ב-25% בקרב הגברים החרדים, ושיעור הסטודנטים החרדים עלה מ-1,500 ל-7,500 - עלייה של 400%. גם בתחום השירות הצבאי ונראה שאפשר להוביל מהלכי גיוס ללא כפייה - כ-10,000 חרדים שירתו בין 2007 ל-2012 בשירות צבאי או אזרחי. **כל ההישגים האלו לא היו מתרחשים אלמלא צמחו מתוך הציבור החרדי עצמו.**

**חרדים - יסוד כלכלה**

שיעורי העוני הגבוהים בציבור החרדי הם תולדה של כמה גורמים, והמרכזי ביניהם מקורו בשוק העבודה: שיעור התעסוקה בקרב הגברים החרדים, העומד על כחמישים אחוזים, נמוך מהותית ביחס לכלל האוכלוסייה ומשום כך במשקי בית רבים יש מפרנס יחיד, לרוב אם המשפחה. נוסף על כך ,המפרנסים במשקי הבית החרדיים משתכרים בממוצע שכר שעתי נמוך יותר מהמפרנסים . השכר במשקי בית יהודיים שאינם חרדיים, ואף שיעור העובדים בהיקף משרה חלקי גבוה יחסית בעיקר בקרב הגברים – הנמוך הוא, בין היתר, תוצאה של מחסור בהשכלה רלבנטית לשוק העבודה אך במידה מסוימת גם בקרב הנשים. לתוכני הלימוד במערכת החינוך החרדית חשיבות תרבותית ודתית רבה בתוך החברה החרדית, אך הם אינם מכוונים אל שוק העבודה. יתר על כן, מספר הילדים הממוצע במשק בית חרדי גדול מאשר במשק בית יהודי שאינו חרדי , ומכאן שההכנסה של משק הבית החרדי אמורה לכלכל מספר גדול יותר של נפשות .הצירוף של הכנסה נמוכה של משק הבית ומספר הנפשות הגדול מביא לשיעורי עוני הגבוהים בחברה החרדית. .[[4]](#footnote-4)

 [[5]](#footnote-5)יותר ממחצית מהחברה החרדית חיה מתחת לקו העוני. לפי נתוני הלשכה המרכזית לסטטיסטיקה, 53% מהחרדים מצויים מתחת לקו העוני - רמה דומה לזאת שקיימת במגזר הערבי, ושיעור גבוה משמעותית מזה הקיים בציבור היהודי הלא-חרדי, 9%. ההכנסה לנפש בחברה החרדית עומדת על כ-3,500 שקל בחודש, מחצית מההכנסה בקרב היהודית הלא-חרדים, וקצת יותר מאשר בחברה הערבית.

ואולם למרות הנתונים המובהקים - קיים פרדוקס: החרדים לא תופסים את עצמם כעניים ולא מתנהגים ככאלה. ספר נתונים ומחקר חדש של המכון החרדי למחקרי מדיניות, המתפרסמים כאן לראשונה, מראים כי לא פחות מ-71% מהחרדים מרוצים ממצבם הכלכלי, לעומת פחות משני שליש מהיהודים הלא חרדים ו-53% מהערבים הישראלים. אופייה של החברה החרדית מהווה למעשה משק כלכלי כמעט סגור, שתכונותיו מביאות לכך שלמרות ההכנסה הנמוכה באופן משמעותי, משפחה חרדית מצליחה להסתדר ולספק את כל צרכיה.

**ג. החרדים שבעי רצון אבל המדינה משלמת**

רמת ההכנסה הנמוכה של המגזר החרדי נובעת משלושה גורמים עיקריים שמהותם אינה בכשלים חברתיים או כלכליים כפי שקורה בדרך כלל אלא מאופיו המודע של המגזר. ראשית, התעסוקה במגזר החרדי נמוכה. מרבית הגברים עוסקים בלימוד תורה, וגם העובדים שבהם חלק ניכר במשרות חלקיות ובשכר נמוך. שנית, מערכת החינוך מוכוונת לימודי קודש וממעטת בלימודים מעשיים המסייעים למציאת עבודה. ולבסוף גיל נישואים נמוך ומשפחות גדולות מהממוצע הישראלי.

כלומר אורח החיים החרדי מכתיב את התנאים הכלכליים, והחרדי הממוצע יודע ומוכן לכך. לכן הוא גם אינו מתלונן על מר גורלו, בניגוד למי שהעוני "נפל עליו" מסיבות חיצוניות ומן הסתם לא מבחירה.
ההכנסה הנמוכה ,גם אם אינה עוני אמיתי, נחשבת ככזו במדדים הבינלאומיים הנחשבים. זאת היא **אחת הסיבות העיקריות לכך שישראל, ביחד עם ארצות הברית, נמצאות בתחתית רשימת מדינות ה-OECD בתחולת העוני עם נתון קשה של כמעט 18% עניים מכלל האוכלוסייה.**

ההשלכות הכלכליות של מצב זה על המדינה, הן באי מיצוי פוטנציאל צמיחה בשל היעדרות מכוח העבודה של מחצית הגברים החרדים. בשל האבטלה מדעת של מגזר זה, רושמת המדינה פחות הכנסות ממסים והרבה יותר תשלומי העברה כגון קצבאות. **חוסנה הכלכלי חברתי של המדינה נפגע, ויחס חוב לתוצר מושפע גם הוא לרעה. המצב גם יוצר תחושות שליליות בחברה כולה כלפי החרדים**. הם נתפשים כמי שאינם נושאים בנטל הכלכלי, לא משלמים מסים, ומהווים נטל על משלמי המסים.

אלה הסיבות משבעטיין המדינה אינה יכולה לשקוט על שמריה ועליה לפעול לשינוי המצב, גם אם שיעור העוני האמיתי נמוך מזה המשתקף מהמדדים המקובלים. לפי המדיניות הנוכחית, הפתרון העיקרי הוא בהתאמת שוק העבודה לאורח החיים החרדי כדי להגיע ליעד של בין 60% ל-70% תעסוקה בקרב הגברים בשנים הקרובות.

אי אפשר להתעלם מאורח חיים זה, גם אם מדובר בהשקעות ראשוניות ובוויתורים חברתיים ואחרים בתהליך ההתאמה המדובר. כך למשל, הכשרות, לימודים והשתלמויות המיועדות לגברים בלבד, ושהמדריכים או המרצים הם רק גברים, מה שיצר התנגדות בקרב חלקים מהציבור. כך הדבר גם לגבי השירות הצבאי, שתורם מאוד להשתלבות החרדים בשוק העבודה, אך יוצר מחלוקות פוליטיות ודורש מהצבא לערוך התאמות רבות לקליטת החרדים.

זאת הסיבה שבשנים האחרונות נקטה המדינה שורה של צעדים לעידוד צמיחה כלכלית בחברה החרדית. צעדים אלו כללו ,בין היתר, ניסיון להוביל שינויים בחינוך היסודי של הבנים ובחינוך העל-יסודי של הבנות; ניסיון להביא צעירים וצעירות חרדים למקצועות אקדמיים; מאמץ להגדיל את שיעורי ההשתתפות של גברים חרדים בכוח העבודה ושיפור יכולת ההשתכרות של נשים חרדיות. הראיה הרוחבית של הכלכלה הישראלית, לצד מבט ארוך טווח על מקומה של ישראל בכלכלה העולמית, דוחקים במדינה לעודד צמיחה כלכלית בחברה החרדית.

**ד. גיוס החרדים לצה"ל והשפעת הנושא על הביטחון הלאומי**

**ההיבט נכלכלי** -אי-גיוס חרדים לצה"ל מטיל צל כלכלי כבד על המשק. כאמור, כיוון שהחוק איננו פוטר חרדים משירות אלא דוחה את שירותם כל עוד הם לומדים בישיבה, הפכה החברה החרדית ל"חברת לומדים" ששיעור התעסוקה בקרב גברים בה מעל גיל 25 נמוך מ- 50%**.[[6]](#footnote-6)**

ברמה המקרו-כלכלית הפגיעה הכלכלית הקשה ביותר קשורה באובדן התוצר. מספר האברכים הכולל מעל גיל 25 עמד בשנת 2011 על 73,000 מתוך 123,500 גברים חרדים מעל גיל זה.

שיעור המשתתפים בכח העבודה במגזר החרדי בגילאים 64-25 עומד על 45% לעומת 80% מכלל האוכלוסייה הינו כ – 55,000 עובדים. התוצר לעובד בישראל בשנת 2010 היה 251,000 ש"ח בשנה.

אילו עמד שיעור התעסוקה של גברים חרדים באותה עת על 80% ניתן להעריך שהתוצר למשקהישראלי היה גדל ב-11 מיליארד ש"ח לשנה**.** חישוב זהיר יותר ישקלל גם את היעדר הכלים שלהעובד החרדי וכתוצאה מכך את פריון העבודה הנמוך יותר שלו**.** עם זאת, גם צמצום של 25% מן התוצר של העובד החרדי יאפשר להגדיל את התוצר הכללי ל- 8.25 מיליארד ש"ח לשנה**.**

**ההיבט הערכי**- בנוסף להשפעה הישירה הקשורה לאורך השירות, היקף דוחי השירות משפיע גם על תחושת ה"שוויון בנטל" של המשרתים בצבא ובשירות האזרחי- לאומי. בקרב הציבור הרחב שוררת הסכמה למתן אפשרות לקבוצת מצטיינים ללמוד תורה, הנגזרת מזהותה היהודית של מדינת ישראל ומתוך הכרה ברצונה של החברה החרדית לשמור על תרבותה הייחודית. אולם הסדר דחיית השירות הפך מהסדר שנועד לקבוצה קטנה של בחורי ישיבות להסדר שהפך את החברה החרדית הגברית כולה ל"חברת לומדים". **תופעה זו גורמת לשבר בחברה הישראלית ולתחושת חוסר שוויון בנטל. נושא זה נמצא על סדר היום הציבורי ויש האומרים, כי אנו בפתחה של מערכת בחירות שלישית בשנה בשל חוק הגיוס והשפעתו על השוויון בנטל ועל תחושת הסולידריות הלאומית.**

**לימודי ליבה -** תוכנית ליבה קיימת ברוב מערכות החינוך בעולם והיא המכנה המשותף המחייב של מיומנויות, ידע וערכים שהמדינה סבורה שכל מוסדות החינוך צריכים להקנות לתלמידים. המטרה היא לגדל אזרחים תורמים, להכין לשוק העבודה וליצור מכנה משותף רחב לתושבי המדינה.

**פרק שני**

**א. לימודי ליבה בראייה גלובלית**

במשך חמישים השנים הראשונות לקיומה, מדינת ישראל נתנה לחינוך החרדי אוטונומיה כמעט מוחלטת ולא התעניינה בנעשה בו. אחת הסיבות לעלייה בהתעניינות היו מחקרים, שפורסמו בחצי השני של שנות התשעים וחשפו לראשונה את העובדה ששני שליש מהגברים החרדים אינם משתתפים בשוק העבודה.

החינוך החרדי אינו מקיים את החובה ללמד את לימודי הליבה. האמנה הבינלאומית לזכויות הילד קובעת את זכותו של הילד לחינוך מקצועי ש"צריך להיות מכוון לפיתוח אישיותו וכישרונותיו של הילד ולהכנתו לחיים אחראיים כמבוגר המכבד את זכויות האדם". ישראל חתומה על האמנה אך מפרה אותה ביודעין. האמנה הבינלאומית למניעת אפליה בחינוך קובעת כי "אין לממש את הזכות לחינוך דתי באופן שימנע מחברי קבוצת המיעוט להבין ולהכיר את התרבות והשפה הדומיננטית או להשתתף בפעילות של הקבוצה השלטת". בפועל זה בדיוק מה שהחינוך החרדי לבנים עושה.

ועדת טרכטנברג שקמה בעקבות המחאה החברתית המליצה לחייב את כל מוסדות החינוך בישראל ללמד מתמטיקה, אנגלית, מחשבים ומדעים, להפעיל פיקוח אפקטיבי ולחייב אותם להשתתף במבחני המיצ"ב כדי למדוד את ההישגים. ההמלצה לא יושמה בשל כוחן הפוליטי של המפלגות החרדיות. [[7]](#footnote-7)

 יש מספר מחקרים השוואתיים, שמגלים שהנכונות הישראלית לממן חינוך ללא ליבה ייחודית. אין ככל הידוע מחקר שבודק את כל המדינות המפותחות והמערביות. אך המומחים מסכימים שאינם מכירים עוד מדינה מפותחת או מערבית נוספת שמסכימה לממן חינוך פרטי ללא לימודי ליבה. ההערכה היא שאם הייתה מערכת כזו, היו הדברים מתפרסמים.

**יש טעם להביא דוגמאות מכמה מדינות :**

 **בארצות הברית**, בתחום החינוך הפרטי ניתנת אוטונומיה רחבה, אולם ללא מימון או כמעט ללא מימון מהמדינה. ההימנעות ממימון מגבילה מאוד את כמות המוסדות הפרטיים בשל העלויות הגבוהות. בדרך כלל קבוצות מיעוט לא ליברליות אינן קבוצות עשירות ולכן מערכות החינוך שלהן יישארו קטנות ושוליות.

**באירופה** ישנה גישה המאפשרת מימון מלא או חלקי לצד פיקוח הדוק על התכנים והערכים שאליהם מחנכים. זוהי גישה נפוצה יותר. כדי להתמודד עם החשש לאיבוד כל שליטה של המדינה בחינוך הזה, מאמצות המדינות צעד משלים והוא רגולציה רבה ופיקוח הדוק על בתי הספר בתחומים רבים, ביניהם הרמה האקדמית של בתי הספר והישגי התלמידים, הערכים שאליהם מחנכים, הכשרת המורים, תהליכי קבלת התלמידים והיבטים נוספים. כידוע, מרבית בתי הספר החרדיים מסרבים להשתתף במבחני המיצ"ב הישראלים. **בהולנד ודנמרק** המימון לחינוך דתי פרטי שווה לחינוך הממלכתי עליו לעמוד בתוכנית הליבה במלואה. **בגרמניה** בתי ספר פרטיים יכולים לקבל מימון למטרות שונות, אך רק אם הם מתאימים את תוכנית הלימודים לתוכנית הליבה. **בספרד** הדרישה לעמוד בתוכנית הליבה חלה על בתי ספר ציבוריים ופרטיים כאחד.

  **בצרפת** יש שני סוגי חוזים שמוסדות פרטיים יכולים לחתום עם המדינה. האחד מחייב ללמד את תוכנית הליבה על פי התוכנית הממלכתית והשני מקנה מימון חלקי ודורש ללמד תוך התייחסות לתוכנית הממלכתית, מבחני PISA הבינלאומיים בדיוק כדי לא לאפשר פיקוח על ההישגים שלהם.

**באופן רשמי לישראל** יש מודל משולב לגבי בתי ספר יסודיים פרטיים שאפשר לכנותו התניית מימון. היא מאפשרת מימון חלקי לפי כמות לימודי הליבה. בפועל המימון ניתן אך הלימודים אינם נאכפים ולכן מדובר בפועל בפטור כמעט מלא מליבה.

ד"ר פרי חזן פרסמה לאחרונה מחקר המשווה את שיטת המימון לחינוך דתי בישראל לזו הנהוגה בשלושה ריכוזים חרדיים גדולים אחרים: ארצות הברית, אנגליה ובלגיה. כאמור, בארצות הברית הדרך להגביל חינוך ללא ליבה היא בכך שאין כמעט מימון לחינוך פרטי. בחלק מהמדינות בארצות הברית נהוג לדרוש כתנאי לרישיון לבית הספר פיקוח על תוכני הלימוד ויש דרישות ליבה, למרות שאין מימון. החוק במדינת ניו יורק, שבה הריכוז החרדי הגדול ביותר, קובע כי על תוכנית הלימודים בבתי הספר הפרטיים להיות דומה באופן מהותי לתוכנית הלימודים המחייבת.[[8]](#footnote-8)

בפועל לא מתקיים פיקוח על בתי הספר החרדיים שכן הם עומדים בתנאי הרישיון. על רקע זה הוקמה בניו יורק תנועה של צעירים בוגרי חינוך חרדי ששמה לה למטרה לגרום למדינה לאכוף את חובת לימודי הליבה בחינוך החרדי. למרות היעדר המימון בבתי ספר חרדיים רבים פועלות תוכניות של לימודי חול. גורם מרכזי לכך היא העובדה שהיכולת להתקיים מלימודים בישיבה בארצות הברית נמוכה בהרבה מאשר בישראל.

לאור האמור לעיל יש לתת את הדעת להשפעה בטווח הארוך של היעדר לימודי ליבה למגזר החרדי .

הון אנושי- מדינת ישראל מפסידה הון אנושי שיכול לתמוך בחברה ובכלכלה הישראלית מאחר שישנם חרדים בעלי יכולות יוצאות דופן שאינם באים לידי ביטוי בכלל תחומי העשייה .

בנוסף על כך השתלבותם בשוק העבודה לאחר שנים בישיבה מוגבל, לאור לימודי החוסר שלהם.

נראה שגם כישורי החברה שלהם נפגעים לאור בדלנותם הלימודית. (אף שאין לכך סימוכין במחקר).

המעמד הבינלאומי של ישראל נפגע חד משמעית וזאת לראייה מבחני המייצב שנעשים לכלל התלמידים בעולם. ישראל מצטיירת כמדינה מתפתחת **והאמירות "שאם נוריד את החרדים והערבים מהבחינה" מצבנו היה מצוין אינן מוסיפות לכבודה.**

מכאן אנו למדים שאם בוחנים את מדינות העולם ניתן ללמוד שהן פחות סלחניות ממדינת ישראל בכל הנוגע ללימודי ליבה. המדינות שנסקרו אינן מממנות לימודים שאינם במסגרת לאומית ואין סלחנות כלפי המפרים. ההתייחסות בעולם לחשיבות לימודי הליבה באה לידי ביטוי בהבנת ההשלכות של העניין הן מבחינת תעסוקה, פיתוח אישי ולאומי, וכן המעמד הבינלאומי של מדינות נכשלות .

**סיכום**

אגף תקציבים במשרד האוצר מעריך שאם שיעור התעסוקה של גברים חרדים לא יעלה, הנזק שייגרם למשק ב־2030 יגיע ל־40 מיליארד שקל בשנה. זאת, בשל הריבוי הגבוה של המגזר החרדי שיגרום לכך שהוא יתפוס חלק גדול יותר ויותר מהאוכלוסייה בגילאי העבודה. הנזק שייגרם ב־2065, אם שיעור התעסוקה של גברים חרדים יישאר כמו היום, מוערך, על פי תחשיבי המשרד, ב־400 מיליארד שקל לשנה. **כלומר מדובר בבעיה כלכלית לאומית מהמדרגה הראשונה.**

אם כן , בסיכום זה ברצוני להביא מספר הצעות לפתרון של השתלבות החרדים בחברה הישראלית תוך התבוננות על ההיבטים החברתיים והכלכליים בביטחון הלאומי .

1. החלטתה של **ההנהגה החרדית** (הדתית והפוליטית) על סיום תקופת הבדלנות ותחילתה של תקופת השתלבות מדורגת בחברה הישראלית. הן מבחינת שוויון בנטל, תעסוקה, לימודי ליבה וכו'.. . ללא הובלת המנהיגות הפנים חרדית ועידוד הרבנים החברה החרדית לא תשתלב כראוי. אנו רואים כיום כי ישנה טיפולוגיה בין שמרנות למודרניות והרבנים מבינים כי לא ניתן יהיה לעצור את המודרנה.
2. **העמדת היעד של שילוב האוכלוסייה החרדית בכלכלה ובחברה הישראלית בראש סדרי העדיפויות של היעדים הממשלתיים –**בדומה למקום בו עמדה קליטת העלייה ממדינות ברית המועצות לשעבר בראש סדרי העדיפויות של מדיניות ממשלות ישראל בשנים 1997-1990. את היעד הכללי הזה יש לתרגם למשימות מוגדרות, לגבּוֹת בתקציבים תואמים ולהגדיר יעדים מדידים בדרך להשלמת היעד במלואו.
3. **על המדינה להפסיק לאלתר לממן מוסדות חינוך שאינם מלמדים לימודי ליבה.** ישנה סלחנות פוליטית שגורמת למגזר שלם להגיע לגיל הבגרות חסרי בסיס לימודי וחברתי . יש לאכוף את העניין על ידי רשויות החוק במדינה.
4. **שוויון בנטל –** כחברה שהביטחון הלאומי שלה מושתת גם מיסוד חברה וכלכלה לא ניתן לפתור מגזר שלם מהנטל הלאומי. לא בהכרח צבא, אך שירות לאומי במוסדות המאושרים הינו חובה גם כחובה חברתית כלכלית אך גם כחובה ערכית.
5. **מיצוי הון אנושי-** בחברה החרדית יש הון אנושי לא מנוצל מסיבות רבות, חלקן נובעות מקושי במציאת מקומות תעסוקה, פחד המעסיקים מהחרדים, הגבלות בהעסקת חרדים. יש להקים גוף ממשלתי שיגשר על פערים אלו**.**

הביטחון הלאומי של מדינת ישראל מושתת על יסודות מוצקים של הגנה לאומית, מדינאות, חברה וכלכלה, אך החלק השוב ביותר שלעיתים נשכח הוא שאבות המייסדים שאפו אליו הוא הרעות, הסולידריות והשוויון בנטל. יש לקוות שכלל המגזרים ישתלבו בחברה הרב תרבותית שלנו כל אחד, על פי יכולותיו ובתנאי שיחזיר למדינה את אשר היא נתנה לו.

**ביבליוגרפיה**

1. ד"ר ענת שטרן, שיעור מספר אחד בקורס יסודות הבטל"מ , 2019.
2. קינן משה (2002), העוצמה החברתית והביטחון הלאומי של ישראל.
3. ד"ר נרי הורביץ (2012) תוכנית אב לפיתוח שירותי ביטחון פנים לאוכלוסייה החרדית.
4. ד"ר לי כהנר (2009) מרחב חברה וקהילה.
5. ניצה קסיר, אסף צחור שי (2017) המכון החרדי למחקרי מדיניות.
6. חגית סופר פורמן (2012) שילוב קבוצת מיעוט בשוק העבודה: המקרה של החרדים בישראל .
7. משה קלמן (2019) חרדים לעתידם: שתי תפיסות של אחריות חברתית.
8. אנדבלד, מ', ברקלי, נ', גוטליב, ד', & הלר, א'. (2014). דוח ממדי העוני והפערים החברתיים. המוסד לביטוח לאומי.
9. טור סיני, א'. (2013). מדד חברתי כלכלי – דירוג המועצות המקומיות והעיריות. הלשכה המרכזית לסטטיסטיקה.
10. גור, ע'. (2009). חזון לירושלים תוכנית לשיקום ירושלים בירת ישראל.
11. ישראל , מ', & יקיר, א'. (2016). דרכה של ישראל לשגשוג חברתי וכלכלי. ירושלים: פורום קהלתי.
12. מולדת ופזורה, ידיעות אחרונות, ספרי חמד, תל-אביב 2006.

1. ד"ר ענת שטרן, שיעור מספר אחד בקורס יסודות הבטל"מ [↑](#footnote-ref-1)
2. קינן משה (2002), העוצמה החברתית והביטחון הלאומי של ישראל [↑](#footnote-ref-2)
3. דפוסי השתלבות החרדים בשוק העבודה , דה מרקר , 2019 [↑](#footnote-ref-3)
4. המכון החרדי למחקרי מדיניות ניצה קסיר, אסף צחור שי , 2017 [↑](#footnote-ref-4)
5. גלובוס, ישראל 2048, חרדים וכלכלה [↑](#footnote-ref-5)
6. כנס אלי הורביץ לכלכלה וחברה , 2012 , עמ 45 [↑](#footnote-ref-6)
7. כלכליסט, 27.8.19 רק בישראל: מימון חינוך חרדי פרטי ללא לימודי ליבה [↑](#footnote-ref-7)
8. החינוך הממלכתי דתי – מהקמה להתבוססות לטם פרי חזן, אוג' 2018 [↑](#footnote-ref-8)